1. **тур 2016-2017 уҡыу йылы.**

**5 - 8 кластар өсөн интернет-олимпиада һорауҙары**

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

**Яуап: Лирик шиғыр.** **Р.Сафин тәбиғәт күренештәрен кеше уй-кисерештәре менән йәнәш ҡуйып һүрәтләгән. Рафаэль Сафиндың поэтик образдары был шиғырында символикаға һәм аллегорияға нигеҙләнгән. “Ҡыр ҡаҙҙары” шиғырында халыҡ йырынан килгән ҡыр ҡаҙҙары символикаһы үлемһеҙ хәтер һыны булып алға килә, үҫтерелә, байытыла. Булып ҡылымы менән сағыштырыулы образ яһалған: Өндә түгел, төштә күрҙем уны:  яҙғы таңдың һыҙылып атҡанын,  көмөш сынйыр булып, теҙелешеп,  ҡыр ҡаҙҙары осоп ҡайтҡанын...  ...Ер уянған саҡта нисек итеп  йоҡлап ятмаҡ кәрәк ҡәберҙә!  Ҡыр ҡаҙҙары булып тыуған яҡҡа  ҡайтып төштөк бына хәҙер ҙә.**

2.Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

**Яуап: йәм-йәшел, зәп-зәңгәр** **- һөйләмдә хәбәр булып килгәндәр, сифат һүҙ төркөмөнән килгәндәр; яҡты**, **сыуаҡ- тиң аныҡлаусылар, сифат һүҙ төркөмөнән килгәндәр; баҡ- хәбәр, бойороҡ һөйкәлешендәге ҡылымдан килгән ; аҡылыңдан яҙ- хәбәр, ҡылымдан килгән**

3.Шиғыр өҙөгөндә аҫтына һыҙылған һүҙгә тулы морфологик анализ яһарға:

**Яуап: балаларыбыҙҙы- исем, башланғыс формаһы- бала; уртаҡлыҡ исем; тамыр, күплек һанда, 1-се зат; төшөм килештә тора; һөйләмдә тултырыусы булып килгән.**

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә

**Яуап: Ҡояшлы ла булыр көндәрегеҙ, аяҙ күкте ҡаплар болот та- антитеза алымына ҡоролған. Төш- өн- исемгә ҡараған антоним иш.**

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

*Урал тауы – Ер кендеге тигән һүҙҙәр*

*Илаһи бер ҡөҙрәт менән* ***тулғандыр*** *ул.*

*Ошо ерҙе, ошо илде Хоҙай беҙгә*

***Мәңгелеккә тәғәйенләп*** *ҡуйғандыр ул* (Рәшит Шәкүр).

**Яуап: тулғандыр- башланғыс формаһы –тул. Мәңгелеккә- мәңгелек, тәғәйенләп- тәғәйенлә**

6.Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

*Алтын диңгеҙ, алтын диңгеҙ,*

*Иркәһе ер әсәнең,*

*Һин бит минең яҡты көнөм,*

*Шатлығым, киләсәгем* (Рәшит Назаров).

**Яуап: Интонацияһы һәм маҡсаты буйынса хәбәр һөйләм, ике составлы**

7.Мәҡәлдәрҙең аҙағын яҙып бөтөрөргә:

**Яуап: Һүҙе хаҡтың- йөҙө аҡ.**

**Яҡшының үҙе яҡшы, үҙенән һүҙе яҡшы.**

**Яман аш йөрәккә ятмаҫ, яман һүҙ күңелгә ятмаҫ.**

**Аҡыл – теҙген, ҡылыҡ – ат, теҙгенеңде белеп тарт.**

**Тел зиннәте – тура һүҙ.**

8.Шиғырҙы образлы итеүсе сараларҙы күрһәтергә:

**Яуап: ятҡан- ашҡан- антитеза, маҡтай- данлай- синонимдар аша һынландырыу; алтындай, көмөштәй- сағыштырыуҙар.**

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:

*Ай, Уралым, Уралым,*

*Һылыу ҙа һылыу Уралым!*

*Һүҙем бөтһә лә телемдә,*

*Йырым бөтмәне, Уралым!*

*Маҡтап ҡурай уйнаһам,*

*Бөтмәй ҙә торған көй булыр.*

*Данлап йырым йырлаһам,*

*Бөтмә ҙә торған йыр булыр* (Салауат Юлаев).

**Яуап:**

**а) морфологик үҙенсәлектәр: Ялғауы: -ым, -ем-эйәлек заты ялғауҙары**

**Лә,ҙә,ҙа- киҫәксәләре.**

**Ымлыҡ: ай.**

**б) синтаксик үҙенсәлектәр: Интонацияһы буйынса өндәү һөйләмдәр бар. теҙмә ҡушма һөйләм; тиң киҫәктәр ҡулланылған.**

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

**Яуап: шомло, ҡараңғы- сифат һүҙ төркөмөнән килгән, һөйләмдә тиң хәбәрҙәр. Ялтлай**, **зыңлай- хәҙерге заман хәбәр һөйкәлеше ҡылымдарынан килгән, һөйләмдә тиң хәбәрҙәр.**

11. Шиғырҙың лексик үҙенсәлектәрен белдергән һүҙҙәрҙе билдәләргә:

**Яуап:** *Яңағына һуғам* ***ялғандың- метафора, йәнләндереү алымы ҡулланылған; яҡшы- яман- сифат антонимдар;***

12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға:

***Яуап: Болон ауылы урамының икенсе яғы (нимә?-эйә)Болон шишмәһе буйлап теҙелгән (ни эшләгән?-хәбәр). Тигеҙ киң урам (нимә?- эйә) көнө буйы тын була(ни эшләй?- хәбәр). Ололар(кемдәр?- эйә) – эштә (хәбәр). Бала-саға (кем?- эйә) Болон шишмәһендә (хәбәр), олораҡтар (кемдәр?- эйә) саҡ ҡыны арараҡ ағыусы Мәндемдә (хәбәр). Бәләкәй ауылдың урамы (эйә) иртәле-кисле генә йәнләнә (хәбәр). Көтөү(эйә) китеп(хәбәр), шау-шыу(эйә) баҫылғас (хәбәр), ир-ат, бисә-сәсә, йәш-елкенсәк (тиң эйәләр) эшкә сыға (хәбәр). Шунан көнө буйы тағы тынлыҡ (Әнүр Вахитов).***

13.Аҫтына һыҙылған һүҙгә тулы морфологик анализ яһарға:

**Яуап: Һайрамағандыр-кылым, башланғыс формаһы- һайра, тамыр, хәбәр һөйкәлешенең билдәһеҙ киләсәк заманы, сифат ҡылым, билдәһеҙ киләсәк заман, 3-сө зат, берлектә, юҡлыҡта, йөкмәтеү йүнәлеше, һөйләмдә хәбәр булып килгән.**

14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:

**Яуап:1) Төн уртаһы еткәс, гармун тотоп**

**мунсаға ла барып ултырған.**

**Схемаһы: (1…-кәс), [2]. Гармун тотоп**

**мунсаға ла барып ултырған касан? – төн уртаһы еткәс.- Был ваҡыт эйәрсән һөйләмле эйәртеүле ҡушма һөйләм.**

**2) Ә өйрәнгәс инде – шул ине *бәхет үҙе. Схемаһы: [1] -[2]. Теркәүесле теҙмә ҡушма һөйләм.***

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

**Яуап:****Тамаҡтар – ас, күңелдәр – туҡ.- Эйә менән хәбәр араһында һыҙыҡ ҡуйылған. Йыр- моң- парлы ҙүҙ араһында ҡуйылған.**

16*.* Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

*Тын төндәрҙең алһыу* ***зәңгәрлеген***

*Күргәнем юҡ ине һис кенә.*

*Күңелемдә урғып йырҙар таша,*

*Һәр һүҙемдә –* ***һүнмәҫ*** *хис кенә* (Әсхәл-Әхмәт-Хужа).

**Яуап: зәңгәрлеген- яһалма исем- зәңгәрлек, һүнмәҫ- юҡлыҡтағы 3-сө зат киләсәк заман ҡылымынан килгән.**

17. Һөйләүсенең тыңлаусыға йәкийәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр нисек атала?

**Яуап: өндәш һүҙҙәр.**

18.Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:

**Яуап:.  Атай малы — ҡатай малы- (Атай тапҡан малдың ҡәҙере юҡ) Баш һау булһа, миңә лә мал табылыр. Маллы байҙан уллы бай . Шайтан ярлы, мин бай. Хоҙайҙың биргәненә шөкөр –башҡорт ырыуы араһында тыуған мәҡәл һәм әйтемдәр булырға тейеш.**

19. Бирелгән һөйләмдә ни өсөн ике нөктә ҡуйылған?

*Буҙ күктәрҙең яуыр болоттары,*

*Йәйҙәр килһә, шуны дөрөҫләй:*

*Ҡараңғы көн күшектергән мәлдә*

*Һаҙағайҙар йәнгә нур өҫтәй.*

*Күңелдәрҙең ауыр болоттары*

*Был ҡанунға һыйып йәшәмәй:*

*Ҡайғы йәше күҙҙән яуған мәлдә*

*Шатлыҡ нуры йәндә йәшнәмәй*

(Әсхәл-Әхмәт-Хужа).

**Яуап: 1) Эйәртеүле ҡушма һөйләмдә дөйөмләштереүсе һүҙҙәр килгәндә ике нөктә ҡуйылған.**

**2) Теркәүесһеҙ теҙмә ҡушма һөйләмдәге ябай һөйләмдәр араһында ике нөктә ҡуйылған**

20. Аҫтына һыҙылған конструкция һөйләмдең ниндәй киҫәге?

**Яуап: Гармун уйнағанда- касан?- ваҡыт хәле. Гармун моңона- нимәгә?- тултырыусы**